Aulakogenas

Aulakogenas ( – 'vaga' ir genos – 'gimimas') – didelė pailgos formos Žemės plutos platformos tektoninė įduba, kurios ilgis siekia keliolika šimtų kilometrų, o gylis – kelis kilometrus.

Susiformuoja dėl gilių paralelinių Žemės plutos lūžių, ten, kur būta rifto, šiam netekus tektoninio aktyvumo. Aulakogenai yra pripildyti seniausių nuosėdinių uolienų, nes susiformavo pirminiame platformų raidos etape. Juose slūgsantys vulkaninių bei nuosėdinių uolienų sluoksniai esti horizontalūs arba truputį raukšlėti.Aulakogenas. Visuotinė lietuvių enciklopedija. Nuoroda tikrinta 2025-02-27. Horstų esama sudėtinguose aulakogenuose (tarp jų Šiaurės Amerikos platformoje esantis Vičitos aulakogenas). Vienas iš aulakogenų – Ukrainoje esanti Donecko įduba.

Terminą 1946 m. pasiūlė SSRS geologas Nikolajus Šatskis.

 Išnašos 

Kategorija:Tektonika